Uutisissa: Irania eristämässä.
Lähi-itä liittoutuu USA:n kanssa Iranin painostamiseksi.
Huoli vainotusta kirkosta kasvaa.
Lisäksi: Kristittyjen sieppauksia, kirkkoiskuja ja joukkomurhia.
Uusi väkivallan aalto kohtaa Nigerian kristittyjä.
Osa pelkää kansanmurhaa.
Ja: Herätyksen jano.
Nuoret kautta maailman kaipaavat nähdä Jumalan Hengen liikkeen.
Vastuunkantajat kertovat, miten sinä voit olla sytyttämässä herätystä.
KRISTILLISEN MAAILMAN UUTISET
Hei ja tervetuloa uutisten pariin!
Jännitteiden kiristyessä Yhdysvaltojen ja Iranin välillä -
uskonnonvapausaktivistit tuovat esiin Iranin kurjaa ihmisoikeustilannetta.
Iranin kristittyjen vainot nousivat valokeilaan hiljattain Washingtonissa.
Muut Lähi-idän maat liittoutuvat USA:n kanssa Iranin painostamiseksi.
Vanhat liittolaiset Euroopassa suhtau- tuvat nuivasti Iranin painostamiseen.
Valkoinen talo etsii kumppaneita Lähi-idästä Iranin-vastaiseen akseliin,-
jota presidentti Trump toivoo Iranin pysäyttäjäksi alueella.
Liittoumaa johtaa Saudi-Arabia, joka historiallisesti kokosi -
Arabiliiton ja Islamilaisen yhteistyöjärjestön johtajia Jeddaan -
kerätäkseen tukea Iranin vastustamiseen.
Arabi- ja amerikkalaisviranomaisista osa syyttää Irania -
neljän öljytankkerin sabotoimisesta toukokuussa.
Saudiulkoministerin mukaan nyt on aika nousta vastustamaan Irania.
Aiomme vastustaa tiukemmin ääri- ja terroriryhmien terroristisia tekoja.
Ramadanin alussa nämä ryhmät iskivät kauppalaivoihin -
Arabiemiirikuntien aluevesillä.
Samaan aikaan USA ja liittolaiset harjoittelivat Persianlahden taivaalla.
USA:n ja Iranin jännitteet kiristyvät edelleen.
USA on lähettänyt alueelle lentotukialuksen, B-52-koneita -
ja lisäjoukkoja vastatakseen Iranin uhkaan.
Teheranissa ylin johtaja sulki pois neuvottelut USA:n kanssa -
ja lausui varoituksen: -
Sanon selvään sävyyn: -
Emme neuvottele vallankumouksen kunniaan liittyvistä asioista.
Emme neuvottele sotilaallisista valmiuksistamme kenenkään kanssa.
Samaan aikaan Washingtonissa: -
Iranissa pidätetään kristittyjä jatkuvasti uskon vuoksi.
Kotiseurakuntiin ja kokoontumisiin tehdään poliisiratsioita.
Senaattori Cruz, ihmisoikeusasiantuntijat -
ja uskonnonvapausaktivistit kokoontuivat kuulemaan -
Iranin sodasta kristittyjä ja muita vähemmistöuskontoja vastaan.
Vainojen uhrit kertoivat omakohtaisesti elämästä Iranissa.
Vietimme 259 päivää pahamaineisessa Evinin vankilassa.
Siellä saimme kokea, miksi Iran on yksi maista, -
joissa Kristuksen seuraajat kohtaavat ankarinta vainoa.
Puhujiksi oli kutsuttu myös lähettiläs Sam Brownback ja tri Mike Ansari, -
kristillisiä ohjelmia Iraniin lähettävän suuren satelliittikanavan johtaja.
Ansari kertoo, että kanava kuulee jatkuvasti julmuuksista Iranin sisältä.
Esimerkiksi Ahmad, 35, Teheranista kertoo kotiratsiasta.
Hänet hakattiin ja pidätettiin, koska hän kääntyi kristityksi.
Iran on sijalla 9 Open Doorsin listalla -
maailman pahimmista vainoojamaista.
Uskosta kertominen ei-kristityille on kiellettyä.
Satavuotiaaseen assyrialaiseen kirkkoon tehtiin keväällä rynnäkkö -
Tabrizissa Luoteis-Iranissa. Sen risti revittiin alas. Kirkko suljettiin.
Iranin hallinto on parina vuonna rikkonut lukemattomia kertoja -
uskonnonvapautta ja muita perustavanlaatuisia ihmisoikeuksia.
International Christian Concern -järjestön Jeff King sanoo, -
että Trumpin hallinto voi taistella Iranin vainoja vastaan Magnitski-lailla.
Sen nojalla USA voi asettaa pakotteita henkilöille, -
jotka ovat polkemassa ihmisoikeuksia maailmalla.
Olemme kannelleet valtiovarainministeriölle -
kolmesta iranilaisesta tuomarista Magnitski-lain nojalla.
Jos esitys menee läpi, heille asetetaan taloudellisia ja muita sanktioita.
Ankarasta vainosta huolimatta osallistujia rohkaisee tieto, -
että ennätysmäärä iranilaisia ottaa vastaan Jeesuksen.
Kristinusko kasvaakin Iranissa nopeammin kuin missään muualla.
Israelissa järjestetään uudet vaalit. Pääministeri Netanjahu epäonnistui -
hallituksen muodostamisessa määräaikaan mennessä.
Israelin parlamentti päätti hajottaa itsensä, -
ettei hallitustunnistelijaksi pyydetä toisen puolueen edustajaa.
Netanjahu yritti 42 päivää sovitella kahden hallituskumppaninsa kiistaa.
Kiista liittyi ultraortodoksimiesten asevelvollisuuteen.
Uudet vaalit järjestetään syyskuussa.
Irlannissa esitelty lakialoite -
voi muuttaa sekä irlantilaisten että israelilaisten elämää.
Kuten Chris Mitchell raportoi Jerusalemista, -
laki kieltäisi irlantilaisilta joidenkin tuotteiden ostamisen Israelista.
Aloitteessa kiellettäisiin ostamasta israelilaisia tuotteita ja palveluja, -
jotka ovat peräisin "miehitetyiltä" alueilta.
Siten olisi laitonta ostaa jäätelö, postikortti
tai vesipullo Jerusalemin Vanhassakaupungissa.
Ostimme jäätelöä ja vettä täältä Vanhastakaupungista Jaffa-portilta.
Jos aloite menee läpi, se olisi laitonta.
Karen ja Norman ja kaksoset Natalie ja Nathaniel -
käyvät Israelissa usein.
Tämä loukkaa vapauttamme.
Aloitteessa lain rikkomisesta -
voi saada yli 250 000 dollarin sakot ja jopa viisi vuotta vankeutta.
Kansainvälisen lain tuntija Kontorovich kutsuu aloitetta radikaaliksi.
Aloite on radikaalein Israel-vastainen lakiesitys -
Arabiliiton ulkopuolella.
Jos tulee pyhään kaupunkiin ja ostaa pyhää vettä, -
juutalaisen rukousšaaliin tai kirjoja, voi joutua Irlannissa vankilaan.
Rakastamme Israelia. Olemme kristittyjä sionisteja.
Tuemme juutalaisia ja palestiinalaisia.
Meistä aloite on epäreilu.
Aloite ei ole mennyt vielä läpi, koska Irlannin hallinto pelkää seurauksia, -
joita voi koitua yrityksille niin Irlannissa kuin Amerikassakin, -
sillä Amerikassa Israelin boikotoiminen on lailla kielletty.
Irlantilaisperhe toivoo, ettei seuraava Israelin-vierailu vie heitä vankilaan.
Chris Mitchell, Jerusalem.
Tulossa: Isis-taistelijat pakenevat Syyriasta Nigeriaan -
ja liittyvät muslimiterroristien joukkoon hävittääkseen seurakunnan.
Onko olemassa suunnitelma? Miten sen löytää?
CBN esittelee: "Suunnitelma. Avaimet Jumalan tahdon ymmärtämiseen."
Mitä Jumala suunnittelee elämällesi?
Onko jokaiselle suunnitelma?
Pat Robertson opettaa, miten tuntea ja elää todeksi Jumalan suunnitelma.
Jumalan suunnitelma avautuu elämässäsi uskomattomalla tavalla.
Opetuksessa Pat kertoo Jumalan tahdon ymmärtämisen periaatteista, -
jotta saisit rauhan, huolenpidon, ilon ja tyytyväisyyden.
Kuulet todistuksia muilta, jotka elävät todeksi Jumalan tarkoituksia.
Jumala on uskollinen. Olimme kuuliaisia.
Elä Jumalan suunnittelemaa elämää.
Jumalan suunnitelma tuokoon sinulle siunausta, iloa, rauhaa ja onnea.
Tilaa englanninkielinen opetus puhelimitse tai verkkokaupasta.
Muistele, millaista oli olla lapsi. Uskoit sinulle kerrotut tarinat, -
ja maailma näytti olevan täynnä mahdollisuuksia.
Mihin tarinoihin maailman orpolapset uskovat?
Meistä Raamatun kertomus on ainoa, joka on uskomisen arvoinen.
Uskomme, että jokaisen lapsen pitäisi voida unelmoida, -
muuttaa vaikeudet mahdollisuuksiksi, luottaa Jumalan lupauksiin -
ja löytää paikkansa kaikkein suurimmassa kertomuksessa.
Heillä on koko elämä edessään. Maailma on heille avoinna.
He etsivät kertomusta, johon uskoa. Me kerromme sen heille.
Oletko mukana?
Nigeriassa kristittyjä tapetaan joka päivä maailman katsellessa muualle.
Viime viikolla muslimiasemiehet sieppasivat kristittyjä kirkosta.
Huhtikuussa 25 kristittyä murhattiin Kudan kylässä.
Boko Haram -terroriryhmä on näiden ja muiden iskujen päätekijä.
Se on tappanut yli 30 000 nigerialaista vuodesta 2011.
Vainoja seuraava Open Doors auttaa ja tukee Nigerian kristittyjä.
Seuraamme liittyy Open Doors USA:n johtaja David Curry.
Kerrotaan, että Syyriasta pakenevat Isis-taistelijat -
liittyvät nyt Boko Haramiin Nigeriassa. Mitä voit kertoa siitä?
Isis on menettänyt pääalueensa, kalifaattinsa, Irakissa ja Syyriassa, -
fyysisen alueensa siis.
Se on yrittänyt levittää ideologiaansa ja teknistä osaamistaan -
mm. pommin valmistuksesta ja terrori-iskujen suunnittelusta -
Boko Haramille ja sisarjärjestöille Nigerian pohjoisosissa.
Nigerian kristityt kohtaavat valtavasti uhkia.
Islaminuskoisten fulanien heimo tekevät iskuja kristittyihin kyliin -
ja yrittävät savustaa kristityt ulos.
Isis-ideologiaa ajava Boko Haram tekee kirkkoiskuja pohjoisessa -
ja pakottaa osavaltioita omaksumaan sharialain.
Moni asia tekee Nigeriasta hyvin vaarallisen ja vaikean kristityille.
Jotkut varoittavat, että Nigerian kristittyjä voi kohdata kansanmurha.
Mitä sanoisit?
Kansanmurha-termistä on olemassa tarkka määritelmä.
Nigerian tilanne on lähellä täyttää se.
He joutuvat kohteeksi uskonsa takia. Ajatus on pyyhkiä heidät pois.
Tiedämme sen, sillä tekijät itse sanovat niin.
Boko Haram ja fulanit kertovat itse tavoitteistaan.
Näyttää, että täällä lännessä ei uskota heitä.
Mutta heidät pitää ottaa vakavasti. He tekevät kirkkoiskuja.
Nyt parina kuukautena on ollut lähes joka toinen viikko suuria iskuja, -
joissa ihmisiä on tapettu ja siepattu.
Heitä myydään tai heistä yritetään saada lunnaita.
Heitä myydään joskus orjiksi.
Kristittyjen tilanne on hyvin vakava. Erityisesti naisia vainotaan tuplaten, -
ensinnäkin koska he ovat kristittyjä ja toiseksi koska he ovat naisia.
Heitä voidaan myydä, käyttää seksiorjina tai pakottaa avioliittoon, -
mikä on yleistä Pohjois-Nigerian shariaosavaltioissa.
Mitä pystyt kertomaan kirkosta siepatun 17 kristityn kohtalosta?
Heistä ei tiedetä vielä mitään.
Kristittyjen sieppaaminenhan on rahastuskeino.
Heistä yritetään saada lunnaita tai heidät myydään orjiksi.
Heidän kohtalostaan ei ole varmuutta. Tarvitaan rukousta.
Tarvitaan keskustelua korkeimmilla hallintotasoilla.
Nigerian hallinto on seurannut tilannetta vierestä liian kauan.
Nyt tilanne on niin paha, että pian se voidaan luokitella kansanmurhaksi.
Meidän pitää lopettaa tähän. David, kiitos mukanaolosta! - Kiitos.
Monet ovat haaveilleet koko ikänsä pääsystä Mount Everestille.
Tänä vuonna vuori on ollut 11 vuorikiipeilijälle surmanloukku.
Kuolleita on tänä vuonna ollut eniten neljään vuoteen.
Asiantuntijat pitävät syynä ruuhkia, huonoja sääoloja -
ja kiipeilijöiden kokemattomuutta.
Nepalin hallinto pohtii rajoituksia turvallisuustilanteen kohentamiseksi.
Kävin vuonna 2016 perusleirillä. Siellä oli kaunista. Näin Everestin.
Mutta tämä tilanne on surullinen.
Aivan. Ja ihmiset odottavat siellä pelastusta.
Nepal on korkeista huipuistaan tunnettu hinduenemmistöinen maa.
Nyt maan seurakunta nousee uusiin korkeuksiin.
Maan kristitty yhteisö on yksi maailman nopeimmin kasvavia.
Vuodesta 2006 kristittyjen määrä on kolminkertaistunut yli 300 000:een.
Luku kasvaa edelleen. Lucille Talusan jatkaa.
Nepalilaisista yli 80 prosenttia on hinduja.
Tämä on Sheva Ratri -festivaali, jonne tulee hinduja kaikkialta maailmasta.
Yli kolme miljoonaa hindua parveilee suureen temppeliin -
osallistumaan rituaaliin, jonka he uskovat tuovan terveyttä, -
menestystä ja hyvän elämän.
Haary Pandeyn lapsuuden perheessä noudatettiin tiukasti hinduperinteitä.
Teininä Haaryllä oli vaikeaa, sillä sääntöjä oli liikaa.
Kun joku kuolee perhepiirissä, meidän pitää ajella päämme.
Emme saa syödä suolaa 12―13 päivään.
En uskonut jumaliin, -
mutta silti palvelin niitä.
Haary toivoi jumalien auttavan häntä, kun hän toimi näin.
Valitettavasti rahahuolet vain kasvoivat.
Hän joutui muuttamaan sedän luo. Tämä maksoi hänen opiskelunsa.
Kun olin Arabiemiraateissa, kuulin Jeesuksesta Kristuksesta.
Ystäväni kertoivat Hänestä.
He rohkaisivat minua lukemaan Raamattua ja Jumalan Sanaa.
Viiden vuoden kuluttua Haary palasi Nepaliin.
Ystävä vei hänet nuortenleirille. Evelyn ja Sam-tytär asuvat Nepalissa,-
jossa he opettavat Jumalan rakkaudesta.
Nuoret ovat avoimia evankeliumille.
He ovat myös tulessa, ja he kertovat luokkatovereilleen -
ja perheenjäsenilleen. Heistä on tullut rohkeita.
Yhdellä näistä nuortenleireistä Haary kohtasi ainoan tosi Jumalan.
En ollut uskoa, että Pyhä Henki tuli minuun.
Uskoni alkoi kasvaa.
Hoin: "Vau! Jumala elää. Jumala elää."
Tutkimusten mukaan nepalilaisia kääntyy kristityksi yhä enemmän.
Yhtenä syynä sille pidetään maan uutta perustuslakia, -
joka on tehnyt hindukuningaskunnasta sekulaarin valtion.
Nyt on enemmän uskonnonvapauksia, mutta käännyttäminen on yhä rikos.
Nepalin kristityt kohtaavat edelleen syrjintää ja vainoa.
Kaikesta huolimatta nepalilaisia kääntyy kristityksi, -
koska kristityt osoittavat heille rakkautta.
Kristittyjen osuus Nepalissa on nopeimmin kasvavia maailmassa.
He yrittävät tuoda pelastusta maahan, -
jossa palvellaan yli 330:tä miljoonaa jumalaa.
Lucille Talusan, Kathmandu, Nepal.
Tulossa: Meitä lähestyvän hengellisen tsunamin merkit.
Kuulemme, miten valmistautua uuteen herätykseen.
Kyse on kilpailusta. - Keräsin paineita, ja ihmisillä oli odotuksia.
Kyse on voittamisesta. - Sanomme aina: jatka harjoittelua.
Kyse on loppuun asti menemisestä.
Isänä tehtäväni on johtaa ja olla paras mahdollinen aviomies ja isä.
Shawn Brownin ohjelma -
CBN:n uutiskanavalla.
Hei, Superkirjan fanit! Tässä teille jotain uutta kivaa.
Uusi Superkirja-raamattusovellus on täynnä pelejä, tekemistä -
ja Superkirjan jaksoja, joita voi katsoa ilmaiseksi. Voi ei!
Lisäksi kysymyksiä ja vastauksia Raamatusta sekä hauska hartauskirja.
Ja helposti ymmärrettävä Raamattu.
Voit luoda oman Superkirja-hahmosi.
Anteeksi! Olen pahoillani! Sori! Auts! - Vitsailetko?
Ansaitse superpisteitä ja voita palkintoja päivittäin. Ja paljon muuta!
Aika palata seikkailujeni pariin. Nähdään pian!
Ilmaisen sovelluksen voi ladata sovelluskaupoista.
Miten voit löytää Jumalan suunnitelman elämäsi varalle?
CBN esittelee: "Suunnitelma. Avaimet Jumalan tahdon ymmärtämiseen."
Aiheita: miten seurata Jumalan suunnitelmaa, -
tunnistaa Jumalan johdatus, -
vapautua hengellisestä sokeudesta ja nähdä Jumalan toimivan.
Jumala antaa tulevaisuuden ja toivon.
Tilaa englanninkielinen opetus puhelimitse tai verkkokaupasta.
Brownsvillen ja Pensacolan herätysten alkamisesta on lähes 25 vuotta.
Herätykset ja yliluonnolliset ilmiöt jatkuivat vuosia.
Jumalan Henki kosketti miljoonia, jotka sitten levittivät tulta.
Christ For All Nations -järjestö pyytää Jumalalta uutta herätystä.
Evankelista Daniel Kolenda kertoi, että maallistumisesta huolimatta -
hän uskoo ajan olevan kypsä herätykselle.
Tilanne on muuttumassa. Tarvitsemme Pyhän Hengen liikettä.
Uskon, että nyt on aika. Jumala on valmis toimimaan.
Koemme sen Hengessä. Olemme valmiit tarttumaan hetkeen.
Miten uskovat voivat valmistautua tekemään osansa sadonkorjuussa?
Kysyimme sitä tunnetuimmilta karismaattisilta johtajilta.
He kokoontuivat paikkaan, jossa Toronton siunaus alkoi vuonna 1994.
Myös Paul Strand oli paikalla.
Miten uskovat voivat valmistautua suureen sadonkorjuuseen?
Kysyimme sitä tunnetuilta karismaattisilta johtajilta Torontossa,-
jossa alkoi herätys vuonna 1994. Kuten: Mitä kristityt voivat odottaa?
Herätyksestä odotetaan aaltoa, joka pyyhkii koko maailman yli.
Heidi Baker on perustanut tuhansia seurakuntia -
Mosambikiin ja muualle. Hänkin näki näyssä aallon.
Näin aallon. Se oli täynnä kasvoja.
Kysyin Herralta, ovatko he menossa kotiin vai lähtemässä ulos.
He olivat niitä, jotka rakastavat Jumalaa radikaalisti.
Heimoja, kieliä ja kansoja, jotka menevät kaikkialle kantaen kirkkautta.
John Arnott johti seurakuntaa, jossa Toronton herätys alkoi.
Hän kertoo kirjassaan näystä kirkkauden tsunamista.
Sen päällä oli pieniä veneitä.
Aalto nousi huippuunsa ja törmäsi rantaan.
Yhtäkkinen, ihmeellinen Jumalan vuodatus pyyhki yli.
Jotkut eivät usko herätykseen tässä pimeydessä.
Teologian professori Michael Brown sanoo tutkineensa kausia, -
joissa kristinuskon luultiin kuolleen.
Kristinuskon luultiin kuolleen. Sitten tuli herätys.
Mieleni sanoo, että se on mahdotonta, mutta uskon todella, että tulossa on -
Amerikan suurin herätys, joka vaikuttaa globaalisti.
Brownia on kritisoitu, sillä hän puolustaa raamatullisia totuuksia -
mm. homoliitoista.
Hän sanoo, että kristityt voivat puolustaa totuutta ja voittaa.
Tarvitsemme uutta rakkautta syntistä maailmaa kohtaan -
ja uudistusta, jotta voimme olla Kristuksen kaltaisia.
Jos välitämme, oikeat sanat tulevat. Pimeys vihaa aina valkeutta.
Pitää lakata yrittämästä miellyttää ihmisiä ja tulla hyväksytyksi.
Pitää puhua totuutta rakkaudessa. Se ei ole joko―tai vaan sekä―että.
Herätyksiä pidetään ohimenevinä.
Seuraavan uskotaan olevan pysyvä, jos Jeesus asetetaan sen keskelle.
Se on osa valmistautumista.
Rukoillaan enemmän.
Muutetaan tärkeysjärjestystä ajan- ja rahankäytössä.
Hänen pitää olla numero yksi.
Hän on Herramme, Vapahtajamme, Kuninkaamme, Ylkämme.
Haluamme korottaa Häntä. Silloin Hän vetää kaikkien huomion puoleensa.
Jeri Hill on Brownsvillen herätystä v. 1995 johtaneen Steve Hillin leski.
Hänet aiottiin laittaa Time-lehden kanteen.
Hän sanoi: "Laittakaa siihen Jumalan kuva, -
sillä kyse on oikeasti Hänestä. Olen vain astia, jonka Hän valmisti."
Hill saarnasi, ettei maailmanlaajuinen herätys tule, -
ennen kuin joka uskova evankelioi.
Kun Steve ja minä menimme ulos, puhuimme Jeesuksesta marketeissa, -
antiikkikaupoissa, ravintoloissa. Se viedään ulos.
Pidä sydän puhtaana. Tilivälit lyhyinä sinua loukanneiden kanssa.
Juurru Jumalan rakkauteen ja valmistaudu saamaan lisää.
Järjestäkää pieniä kokouksia työpaikalla tai koulussa.
Kokoontukaa ja rakastakaa Jeesusta. Sitten loistakaa.
Älä pelkää jakaa todistustasi.
Paul Strand, Sytytä tuli taas -konferenssi, Toronto.
Mahtavaa. Paljon historiaa.
Miljoonat kokivat kosketuksen. - Odotamme seuraavaa aaltoa.
Jeesuksen nimessä.
Lisää tietoa tulevasta herätyksestä ja siihen valmistautumisesta -
on kotisivuillamme. Jatkamme pian.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Franklin Graham kutsuu rukoukseen presidentti Trumpin puolesta.
Grahamin mukaan elämme ratkaisevia aikoja. Hän kirjoittaa Facebookissa: -
"Trumpin viholliset yrittävät kaikkensa tuhotakseen hänet, perheen ja työn.
Ketään presidenttiä vastaan ei ole historiamme aikana hyökätty näin.
Jumala on ainoa toivo hänelle ja maallemme."
Graham ja 250 pastoria ja johtajaa rukoilivat Trumpin puolesta -
sunnuntaina 2. kesäkuuta.
Hyvä idea. Graham on oikeassa.
Tässä olikin kaikki tältä viikolta.
Ensi viikkoon, näkemiin ja Jumalan siunausta!
Suomennos: Marianne Tenetz